als_Latn dik_Latn tur_Latn
aSport.info – As këtë javë Tirana nuk ja doli të rikthehej tek fitorja, teksa ekipi i drejtuar tashmë nga Gugash Magani ka marrë vetëm një barazim në Tiranë ndaj nje Vllaznie me mungesa. Por edhe pse pa fitoren që do të niste rikuperimin e ekipit kryeqytetas në rënditje, trajneri Magani ka parë shpresë në karakterin dhe lojën e skuadrës.
“Sot më pëlqeu karakteri i skuadrës. Ne nuk na lejohen hapa të gabuar, prandaj dhe nuk jam i kënaqur me rezultatin. Por jam i kënaqur me lojën. Po shoh që diçka po ndryshon dhe skuadra po përshtatet me idetë e mia. Çunat dhanë maksimumin. Duhet të jemi të qetë, pasi vetëm kështu mund tja arrijmë. Fati dhe gabimet janë pjesë e lojës, por duke pasur besim rezultatet do vijnë dhe do ta largojmë krizën” – u shpreh 48-vjeçari.
Megjithatë trajnerit Magani i duhet pak më shumë se vetëm optimizmi për të filluar ngritjen e Tiranës, pasi kalendari që e pret duket shumë i vështirë. Një sfidë ne Korçë kundër Skënderbeut dhe një në Tiranë kundër Teutës mbyllin vitin kalendarik, një vit vetëm me probleme për bardheblutë.
You must be logged in to post a comment Login
als_Latn als_Latn als_Latn eng_Latn